|  |  |
| --- | --- |
|  |  |
| Määrus | 07.09.2024 nr 31 |
| Majandus- ja infotehnoloogiaministri 30. mai 2023. a määruse nr 30 „Ettevõtja varustuskindluse toetuse tingimused ja kord“ muutmine |  |

Määrus kehtestatakse välissuhtlemisseaduse § 8 lõike 4 ja Vabariigi Valitsuse 29. novembri 2021. a määruse nr 108 „Taaste- ja vastupidavuskava elluviimise korraldus ja toetuse andmise üldtingimused“ § 8 lõike 1 alusel.

Majandus- ja infotehnoloogiaministri 30. mai 2023. a määruses nr 30 „Ettevõtja varustuskindluse toetuse tingimused ja kord“ tehakse järgmised muudatused:

**1)** paragrahvi 7 lõiget 4 täiendatakse pärast sõna „esitamist“ tekstiosaga „,välja arvatud lõike 2 punktides 1 või 3 sätestatud tegevuse osas, kui sellega kaasneb § 8 lõike 3 punktis 1 sätestatud kulu“;

**2)** paragrahvi 8 lõige 8 tunnistatakse kehtetuks;

**3)** paragrahvi 9 lõikest 1 jäetakse välja sõna „hilisemast“;

**4)** paragrahvi 9 lõiget 1 täiendatakse teise lausega järgmises sõnastuses:

„Juhul kui § 7 lõike 2 punktides 1 või 3 sätestatud tegevuse, millega kaasneb § 8 lõike 3 punktis 1 sätestatud kulu, elluviimisega on alustatud enne taotluse esitamist, sätestab vahendusasutus taotleja soovil nimetatud tegevuse osas taotluse rahuldamise otsuses taotluse esitamisest varasema abikõlblikkuse perioodi alguskuupäeva.“;

**5)** paragrahvi 28 tekst loetakse lõikeks 1 ning paragrahvi täiendatakse lõikega 2 järgmises sõnastuses:

„(2) 2024. a septembris vastu võetud § 7 lõike 4 ja § 9 lõike 1 muudatusi rakendatakse alates 4. juunist 2023. a.“.

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Ahti Kuningas
kantsler